தென்னிந்திய மர வகைகளில் தேக்கு, ஆங்கிலேயரின் கவனத்தை அதிகம் ஈர்த்தது. 1900-ம் ஆண்டு மட்டும் 63,598 டன் தேக்கு மரம் இந்தியாவில் இருந்து ஏற்றுமதி செய்யப்பட்டிருக்கிறது. தேக்கின் வரலாறே பிரமிப்பாக இருக்கும்பொழுது, இந்த அருங்காட்சியகத்தில் இடம்பெற்றிருக்கும் 456 வருட பழைமையான தேக்குமரம் வியப்பின் உச்சம். அம்மரத்தின் குறுக்கு வெட்டு துண்டின் சுற்றளவு 5.7 மீட்டர். வாஸ்கோடகாமா இந்தியாவில் தரையிறங்கியபோது இந்த மரத்தின் வயது 50. கிழக்கிந்தியக் கம்பெனி இந்தியாவில் தோற்றுவிக்கப்பட்ட போது இதன் வயது 260. இப்படி பல நூற்றாண்டுகளைக் கடந்து, இங்கே நிற்கிறது இந்த டெக்டோனா கிராண்டீஸ் (தேக்கு மரம்). கிராண்டீஸ் என்ற சொல்லின் பொருள் 'பிரமாதம்'